Уважаеми колеги,

Уведомяваме Ви, че Центърът за обучение на адвокати „Кръстю Цончев“ организира **посещение на представители на адвокатурата в гр. Хага, Холандия в периода от 15 до 18 април 2018 г.**

Предвижда се следната програма:

**НЕДЕЛЯ, 15 април 2018**

07:10 ч. Отпътуване от летище София

11:00 ч. Пристигане на летище Шипхол, Амстердам

12:00 ч. Трансфер с автобус

ПОСЕЩЕНИЕ НА ГРАДИНИТЕ KEUKENHOF

Настаняване в хотел

**ПОНЕДЕЛНИК, 16 април 2018**

ПОСЕЩЕНИЕ НА МЕЖДУНАРОДНИЯ СЪД НА ООН

10:30 ч. Представяне работата на съда

Среща с адвокатската колегия в Хага и с изпълнителния директор на Холандската комисия за правна помощ г-н Питър ван ден Бигелар.

14:30 ч. Представяне на адвокатурата в Холандия и законодателство, уреждащо нейното място и позиции, както и на холандската система за правна помощ.

(очаква се потвърждение за часа)

**ВТОРНИК, 17 април 2018**

ПОСЕЩЕНИЕ В МЕЖДУНАРОДНИЯ НАКАЗАТЕЛЕН СЪД

13:30 ч. Пристигане на главния вход (Oude Waalsdorperweg 10) Регистрация и проверка за сигурност

13:45 Добре дошли Делегацията преминава през Център за посетители

14:30 Представяне на Съда, последвано от възможности за дискусия

15:00 Участие в заседание

Делото Нтаганда - ICC-01/04-02/06

Боско Нтаганда е роден през 1973 г. в Руанда и е бивш заместник - началник на щаба и командващ операциите на Патриотични сили за освобождение на Конго. Той е обвинен в 13 военни престъпления и 5 престъпления срещу човечеството, извършени в периода 2002-2003 г. в гр. Итури (Демократична Република Конго - ДРК) срещу цивилни граждани, които не принадлежат на племето Хема,. Делото е започнало на 2 септември 2015. Самият Нтаганда се намира в ареста на съда в Хага. По делото са допуснати като участници 2 149 жертви.

**СРЯДА, 18 април 2018**

07:00 ч. Трансфер с автобус до летището

10:15 ч. Отпътуване от летище Шипхол, Амстердам

13:55 ч. Пристигане на летище София

След извършено проучване за цените на самолетните билети и нощувките в Страсбург, туристическите агенции, към които се обърнахме, ни предоставиха следните най-ниски цени:

1. При нощувка в Novotel Suites Den Haag City Centre\*\*\*\* или Novotel Den Haag City Centre\*\*\*\* - **единична стая**:

Самолетен билет: 221 Евро към дата 3 януари 2018

- нощувка в единична стая: 188 Евро на нощ. За 3 нощувки 564 Евро.

Трансфер: Летище Амстердам - градините Keukenhof - хотел в Хага - летище Амстердам: 65.60 Евро. С включен билет цената е 80,35 Евро

**Общо: 865,35 Евро на човек**

1. При нощувка в Novotel Suites Den Haag City Centre\*\*\*\* или Novotel Den Haag City Centre\*\*\*\* - **двойна стая**:

Самолетен билет: 221 Евро към дата 3 януари 2018

- нощувка в двойна стая: 103 Евро на нощ. За 3 нощувки 309,00 Евро.

Трансфер: Летище Амстердам - градините Keukenhof - хотел в Хага - летище Амстердам: 65.60 Евро. С включен билет цената е 80,35 Евро

**Общо: 610,35 Евро на човек**

**Предвид горното, общата цена за пътуване и хотел за един човек ще бъде  865,35 евро при единично настаняване в хотела  и 610,35 евро при двойно настаняване в хотела.**

С оглед краткото време за организиране на посещението, молим **в най-кратък срок (до 7 февруари 2018 г.)** да заявите желанието за участие  и да посочите имената на участниците,  като изпратите на електронния адрес на ЦОА "Кръстю Цончев" - coa@abv.bg, сканирано копие на документа, с който  съответният участник ще пътува и документ, удостоверяващ платената сума.

**Плащането на съответната сума – 865,35 евро при единично настаняване в хотела  и  610,35 евро – при двойно настаняване в хотела, следва да платите в същия, възможно най-кратък срок (до 7 февруари 2018 г.) по банковата сметка на Фондация „ЦОА „Кръстю Цончев“:**

Уникредит-Булбанк АД, клон „Калоян“

IBAN: BG44UNCR76301077718918

BIC код: UNCRBGSF

След заплащане на съответната сума молим да изпратите сканирано платежното нареждане на електронната ни поща: coa@abv.bg.

**МОЛИМ ЗА СПЕШНОСТ!!!**